વધુમાં જણાવે છે કે, મોટી રકમની લાંચ લેવામાં આવેલ છે. તેની પણ તપાસ કરવામાં આવે. આ વિસ્‍તારમાં હમણા જ જે ત્રણ સિંહ બાળના મોત નિપજયા છે તે જ વિસ્‍તારમાં આ કયા અધિકારીની દેખરેખ નીચે આવતો વિસ્‍તાર છે તેની સામે પણ કડક કાર્યવાહી કરવામાં આવે તેમજ આ વિસ્‍તારમાં વસતા સિંહો ગળા ગજાવે તો ગાળા ગાજતા અને ત્રણ કિલોમીટર સુધી આ અવાજ સંભળાય પણ બીજા ગૃપના સિંહો અચાનક આવી ચડે તો આ સિંહોની ત્રાડ પુરા સાત કિલોમીટર સાંભળવા મળતી હોય છે. આવી ઘટના હમણા ઘણા સમયથી આ વિસ્‍તારમાં બનવા પામેલ નથી. તો ઈનફાઈટથી કેવી રીતે આ સિંહ પાઠડાના મોત થાય. તે પણ એક તપાસનો વિષય છે. તેમ છતાં પણ આ બધુ બને અને સિંહના મોત થાય તે વન વિભાગના જવાબદાર કર્મચારીને તો આની જાણ પણ હોતી નથી. અને જયારે ખેડૂતો આવા સમાચાર આપે ત્‍યારેજ તે દોડા દોડી કરે અને ખોટા ડોળ કરી ઉપરી અધિકારીને પોતે જ આવી ઘટનાની જાણ કરે જેમ પોતે જ ફેરણા મારતા હોય આવા સીન સપાટા મારતા અધિકારી ઉપર પણ કડક કાર્યવાહી કરવા અમારી માંગણી છે. કારણ કે ઈનફાઈટથી એકાદ સિંહબાળને મારે પણ ત્રણ ત્રણ સિંહોના મોત ઈનફાઈટમાં ખપાવી દેવામાં આવે તે જરા પણ વ્‍યાજબી નથી. તો આ પ્રકરણમાં કડક તપાસ અધિકારીઓને તપાસ સોંપી તેની જાણકારી સ્‍થાનિક લોકોને થાય તેવી દાખલારૂપ કાર્યવાહી કરવા અંતમાં માંગ કરેલ છે.